Hæren fikk onsdag sine første nye og oppgraderte kampvogner. De er fulle av ny og framtidsrettet teknologi som skal gi Hæren økt slagkraft.

På Setermoen skytefelt viste en stolt hærledelse fram den første av i alt 144 – noen nye, men flest oppgraderte – CV90 kampvogner.

Dette kampvognprosjektet er Hærens største investering noensinne, på totalt 10 milliarder kroner.

Se de nye kampvognene i aksjon her:

Se de nye stridsvognene til Hæren Du trenger javascript for å se video.

De nye vognene skal vise hva teknologi har å si for operativ evne.

– Det ligger millioner av ingeniørtimer bak vogna. Sammen med brukerne i Hæren og industrien, har vi utviklet ei slagkraftig vogn med det ypperste innen våpen, sensor- og sambandsteknologi, sier sjef for Forsvarets logistikkorganisasjon, Petter Jansen til Forsvaret.no.